AIŠKINAMASIS RAŠTAS

Dėl būsto, esančio Molėtų r. sav., Molėtų m., Liepų g. 17-7, pardavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - parduoti Savivaldybei nuosavybės teise priklausantį būstą nuomininkei S. K. už 40557,30 Eur.

1. Siūlomos teisinio reguliavimo nuostatos:

Parduoti savivaldybės būstą nuomininkams, kurie šiame būste yra išgyvenę ne trumpiau kaip 5 metus nuo būsto nuomos sutarties sudarymo dienos.

1. Laukiami rezultatai:

Lėšos, gautos pardavus Savivaldybės būstą, bus naudojamos Savivaldybės socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas nustato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

Nuomininkės R. D. šeima nuo 2004 m. spalio 18 d. nuomojo 71,54 kv. m ploto savivaldybės būstą, esantį Molėtų r. sav., Molėtų m., Liepų g. 17-7 (toliau – būstas).

Atsižvelgiant į šeimos turtą ir pajamas, Savivaldybės būsto nuomos sutartis buvo 2018 m. pakeista į Savivaldybės socialinio būsto nuomos sutartį. Pasikeitus šeimos pajamoms, 2020 m. spalio 2 d. buvo sudaryta Savivaldybės būsto nuomos sutartis T4-461. Nuomojamo savivaldybės būsto paskirtis yra jame gyventi nuomininkei R. D. ir jos šeimos nariams: S. K., L. P.

2021 m. sausio 27 d. nuomininkė S. K. raštu kreipėsi į Molėtų rajono savivaldybės administraciją dėl būsto pirkimo. Kartu gyvenantys šeimos nariai R. D., L. P sutinka, kad būstas būtų perkamas S. K. vardu.

UAB „STIVVF“ nuomojamą būstą su rūsiu įvertino 40400 Eur. Išlaidos už turto vertinimą yra (157,30 Eur).

Savivaldybės administracija siūlo parduoti būstą už 40557,30 Eur, iš jų 157,30 už turto vertinimą.